text: Бляскава двойна победа на "Ферари" откри сезона във Формула 1 | Корнер.dir.bg
  07:38 | 27.05.22
  Бляскава двойна победа на "Ферари" откри сезона във Формула 1
  Шумен провал за "Ред Бул" и подиум за Хамилтън
  18:50 | 20 март 2022 32 9368 Снимка: Getty Images
  Шарл Леклер с "Ферари" спечели първото състезание за сезон 2022 във Формула 1. Радостта за Скудерията бе двойна, защото Карлос Сайнц финишира втори, превръщайки успеха на италианците в двоен. "Черните кончета" не бяха печелили състезание от 2019 година насам, като последния триумф на отбора бе през 2019 година в Сингапур, когато Себастиан Фетел ликува, а Леклер остана на втора позиция.
  Победата в Бахрейн днес бе и първа за Леклер именно от въпросното Гран при на Сингапур.
  Шампионът Макс Верстапен и "Ред Бул" пък претърпяха шумен провал. Нидерландецът напусна принудително пистата в последните обиколки заради проблем с болида и липсата на мощност, а в самия край Серхио Перес също отпадна след завъртане, оставяйки отбора пълно капо.
  Седемкратният световен шампион Люис Хамилтън с "Мерцедес" допълни челната тройка на пистата "Сахир" днес.
  Леклер стартира от пол позишън и в крайна сметка успя да завърши първи, като двамата с Верстапен зарадваха феновете със здрава битка, особено в средата на надпреварата, когато в рамките на няколко обиколки непрестанно се изпреварваха.
  Джордж Ръсел завърши четвърти в първия си старт като пилот на "Мерцедес", а категорично най-големите изненади в зоната на точките дойдоха от Кевин Магнусен с "Хаас", завършил пети, както и от Гуаню Джу с "Алфа Ромео", записал точка още в дебюата си при най-бързите, завършвайки десети.
  Мик Шумахер постигна най-доброто си класиране във Формула 1, завършвайки единадесети.
  Иначе и този старт не мина без появата на кола на сигурността, която излезе на трасето в 46-ата обиколка, когато болидът на Пиер Гасли се запали.